 Mtibwa Sugar katika mchezo wa kwanza uliochezwa Turiani mkoani Morogoro iliwafunga Ndanda Fc, hivyo huenda wachezaji hao wa Mtwara wakalipiza kisasi kwao.Akizungumza na gazeti hili jana Msemaji wa Mtibwa Sugar, Thobias Kifaru alisema kikosi chake kipo kamili kikiwa na wachezaji 20 wanaoendelea vizuri tayari kwa mchezo huo.“Tumejipanga kuwakabili Ndanda Fc. Pia kufanya vizuri katika uwanja wa ugenini ndio mpango wetu. Mashabiki wa Mtibwa waendelee kufuatilia na kukiamini kikosi kiko tayari kwa kazi,”alisema.Kifaru alisema uhakika wa kikosi hicho kufanya vizuri upo kutokana na ari ambayo wachezaji wamekuwa wakionesha kwa kila mchezo.Alisema ili kuendelea kuwaamini waamuzi, wachezeshe kwa haki kwa ajili ya kupata mshindi wa halali. Mtibwa Sugar inashika nafasi ya nne ikiwa na pointi 32 nyuma ya Azam Fc wenye pointi 39 sawa na Simba huku Yanga ikiwa kileleni na pointi 40.